Երեկ, երբ ԼՂՀ նախագահի խոսնակին հարցրինք՝ ի՞նչ զարգացումների եք սպասում, կարծում եք, կընդունվի՞ Ուոլթերի զեկույցը եւ ընդհանրապես՝ ի՞նչ տեղեկություններ ունեք ԵԽԽՎ-ից սույն հարցի վերաբերյալ, Դավիթ Բաբայանը պատասխանեց. «Գիտենք, որ այդ անձի լիազորությունների ժամկետը սպառվում է, տեսնենք՝ կմնա, չի մնա»: Այսինքն, հույս ունեք, որ պատրաստվող զեկույցի սկանդալային վերնագիրը կփոխվի կամ այն չի՞ ընդունվի. այս հարցին Բաբայանը պատասխանեց. «Մենք հույս ունենք եւ համոզված ենք, որ նման զեկույցները չպետք է տեղ գտնեն ԵԽԽՎ-ում: Զեկույցները պետք է լինեն օբյեկտիվ: Ես չեմ ասում՝ լինեն հայամետ, մենք նման նպատակ չունենք: Բայց պետք է լինի գոնե ողջամիտ, արտացոլի իրավիճակը, չլինի քաղաքական պատվեր այս կամ այն պետության կողմից»: